1997R2008 — ET — 09.04.2014 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







Käesolev konsolideeritud versioon sisaldab viiteid Euroopa arveldusühikule ja/või eküüle, mida alates 1. jaanuarist 1999 peaks käsitlema viitena eurole – nõukogu määrus (EMÜ) nr 3308/80 (EÜT L 345, 20.12.1980, lk 1) ja nõukogu määrus (EMÜ) nr 1103/97 (EÜT L 162, 19.6.1997, lk 1).









▼B

NÕUKOGU MÄÄRUS (EÜ) nr 2008/97,

9. oktoober 1997,

milles sätestatakse teatavad Türgist pärit oliiviõli ja teatavate muude põllumajandussaaduste ja -toodete impordi erikorra rakenduseeskirjad







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ning arvestades, et: Euroopa Majandusühenduse ja Türgi vahelise assotsieerumislepingu lisaprotokollis (uute soodustuste kohta ühendusse imporditavate Türgi põllumajandussaaduste ja -toodete suhtes) ( 1 ) nähakse ette Türgist pärit kõva nisu, kanaari paelrohu, rukki ja linnaste impordi erikord; nimetatud kord näeb ette kõva nisu ja kanaari paelrohu impordi suhtes kehtestatud maksu vähendamise, rukki impordi suhtes kehtestatud maksu vähendamise tingimusel, et Türgi kehtestab kõnealuse toote suhtes ekspordi erimaksu, ja linnaste impordi suhtes kehtestatud maksu püsikomponendi vähendamise; CN-koodide 1509 10 10, 1509 10 90 ja 1510 00 10 alla kuuluva oliiviõli suhtes on EMÜ-Türgi assotsiatsiooninõukogu otsuses nr 1/77 sätestatud erikord, milles nähakse ette, et kõnealuse õli suhtes kohaldatavast maksust tehakse kindlasummaline mahaarvestus 0,7245 eküüd 100 kilogrammi kohta; tingimusel et Türgi kehtestab ekspordimaksu, sätestatakse kõnealuses erikorras selle maksu täiendav vähendamine erimaksu määra võrra, kuid mitte üle 13,14 eküü 100 kilogrammi kohta assotsieerumislepingu artiklis 2 sätestatud vähendamisena, ning vähendamine 13,14 eküü võrra 100 kilogrammi kohta kõnealuse lepingu IV lisas sätestatud täiendava summana; ühendus on sõlminud Türgiga kirjavahetuse teel kokkuleppe, millega pikendatakse eespool nimetatud erikorra kehtivust Türgiga sõlmitud assotsieerumislepingu kehtivusajaks tollimaksude kindlasummalise vähendamise alusel ( 2 ); mitmepoolsete kaubandusläbirääkimiste Uruguay voorus sõlmitud põllumajandusleping ( 3 ) näeb ette põllumajandussaaduste ja -toodete suhtes kohaldatavate põllumajandusmaksude asendamise fikseeritud tollimaksudega alates 1. juulist 1995; korra pikendamine nõuab uute rakenduseeskirjade vastuvõtmist ja nõukogu 17. mai 1977. aasta määruse (EMÜ) nr 1180/77 (Türgist pärinevate põllumajandussaaduste ja -toodete ühendusse importimise kohta) ( 4 ) teatavate artiklite kehtetuks tunnistamist; vastavalt lepingutele peaks ekspordi erimaks kajastuma oliiviõli hinnas ühendusse importimisel; kõnealuse korra nõuetekohase kohaldamise tagamiseks tuleks võtta vajalikud meetmed, et tagada maksu tasumine hiljemalt õli importimisel; kui assotsieerumislepingus ettenähtud erikorra tingimusi eriti summade osas muudetakse või kui sõlmitakse uus leping, võib osutuda vajalikuks käesoleva määruse kohandamine nende muudatuste koondamiseks; tuleks sätestada, et komisjon võtab need kohandused vastu nõukogu 22. septembri 1966. aasta määruse nr 136/66/EMÜ (õli- ja rasvaturu ühise korralduse kehtestamise kohta) ( 5 ) artiklis 38 sätestatud korras või erikorraga seotud turgude ühist korraldust käsitlevate muude määruste asjakohastes artiklites sätestatud korras; määrusega (EÜ) nr 2146/95 ( 6 ) ja määrusega (EÜ) nr 1214/96 ( 7 ) kehtestas komisjon üleminekumeetmena autonoomse süsteemi, mis kehtib kuni 30. juunini 1997; seetõttu tuleks käesolevat määrust kohaldada alates 1. juulist 1997, ON VASTU VÕTNUD KÄESOLEVA MÄÄRUSE:







Artikkel 1

Käesoleva määrusega nähakse ette teatavad Türgist pärit oliiviõli ja teatavate muude põllumajandussaaduste ja -toodete impordi erikorra rakenduseeskirjad.

Artikkel 2

1. CN-koodide 1509 10 10, 1509 10 90 ja 1510 00 10 alla kuuluva täielikult Türgist pärit ja sealt otse ühendusse veetud rafineerimata oliiviõli suhtes ühendusse importimisel kohaldatavat tollimaksumäära vähendatakse ►M1 10 % ◄ .

▼M1 —————

▼B

Artikkel 3

1. CN-koodi 1509 90 00 alla kuuluva täielikult Türgist pärit ja sealt otse ühendusse veetud rafineeritud oliiviõli ühendusse importimisel kohaldatavat tollimaksumäära vähendatakse ►M1 5 % ◄ .

2. CN-koodi 1510 00 90 alla kuuluva täielikult Türgist pärit ja sealt otse ühendusse veetud rafineeritud oliiviõli ühendusse importimisel kohaldatavat tollimaksumäära vähendatakse ►M1 5 % ◄ .

Artikkel 4

CN-koodi 1001 10 00 alla kuuluva Türgist pärit ja sealt otse ühendusse veetud kõva nisu ühendusse importimisel kohaldatav tollimaksumäär kehtestatakse vastavalt nõukogu 30. juuni 1992. aasta määruse (EMÜ) nr 1766/92 (teraviljaturu ühise korralduse kohta) ( 8 ) artiklile 10 ning sellest arvatakse maha 0,73 eküüd tonni kohta.

Artikkel 5

1. CN-koodi 1002 00 00 alla kuuluva Türgist pärit ja sealt otse ühendusse veetud rukki ühendusse importimisel kohaldatav tollimaksumäär kehtestatakse vastavalt nõukogu määruse (EMÜ) nr 1766/92 artikli 10 lõikele 2 ning sellest arvatakse maha Türgi poolt kehtestatud erimaksu summa, mida kohaldatakse kõnealuse toote ühendusse eksportimisel, kuid mitte üle 11,68 eküü tonni kohta.

2. Lõikes 1 ettenähtud korda kohaldatakse kogu impordi suhtes, mille puhul importija tõendab, et eksportija on tasunud ekspordi erimaksu, mis ei ületa määruse (EMÜ) nr 1766/92 artikli 10 lõike 2 kohaselt kindlaksmääratud summat või 11,68 eküüd tonni kohta.

Artikkel 6

CN-koodi 1107 alla kuuluvate Türgist pärit ja sealt otse ühendusse veetud tumedate või heledate linnaste importimisel kohaldatavat tollimaksumäära vähendatakse 6,57 eküü võrra tonni kohta.

▼M2

Artikkel 7

Komisjon võtab rakendusaktidega vastu eeskirjad, mis on vajalikud käesolevas määruses sätestatud impordi erikorra kohaldamiseks. Kõnealused rakendusaktid võetakse vastu kooskõlas artikli 8b lõikes 2 osutatud kontrollimenetlusega.

Artikkel 8

Selleks et pidada kinni rahvusvahelistest kohustustest ja kui nõukogu on otsustanud heaks kiita assotsiatsioonilepingus sätestatud erikorra kehtivate tingimuste muudatused või sõlmida uue lepingu, on komisjonil õigus võtta kooskõlas artikliga 8a vastu delegeeritud õigusakte, milles käsitletakse eelnevast käesoleva määruse jaoks tulenevaid muudatusi.

▼M2

Artikkel 8a

1. Komisjonile antakse õigus võtta vastu delegeeritud õigusakte käesolevas artiklis sätestatud tingimustel.

2. Artiklis 8 osutatud õigus võtta vastu delegeeritud õigusakte antakse komisjonile viieks aastaks alates 9. aprillist 2014. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

3. Euroopa Parlament ja nõukogu võivad artiklis 8 nimetatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

4. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

5. Artikli 8 kohaselt vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.

Artikkel 8b

1. Komisjoni abistab Euroopa Parlamendi ja nõukogu määruse (EL) nr 1308/2013 ( 9 ) artikliga 229 loodud põllumajandusturgude ühise korralduse komitee. Nimetatud komitee on komitee Euroopa Parlamendi ja nõukogu määruse (EL) nr 182/2011 ( 10 ) tähenduses.

2. Käesolevale lõikele viitamisel kohaldatakse määruse (EL) nr 182/2011 artiklit 5.

3. Kui komitee arvamus tuleb saada kirjalikus menetluses, lõpetatakse kõnealune menetlus ilma tulemust saavutamata arvamuse esitamiseks ette nähtud tähtaja jooksul, kui komitee eesistuja nii otsustab või kui vähemalt veerand komitee liikmetest seda taotleb.

▼B

Artikkel 9

Käesolevaga tunnistatakse kehtetuks määruse (EMÜ) nr 1180/77 artiklid 6–10.

Artikkel 10

Käesolev määrus jõustub selle Euroopa Ühenduste Teatajas avaldamise päeval.

Seda kohaldatakse alates 1. juulist 1997.

Käesolev määrus on tervikuna siduv ja vahetult kohaldatav kõikides liikmesriikides.